stanford-oval/wikipedia huggingface dataset:
Mr. Bungle (אלבום)

Mr. Bungle הוא אלבום הבכורה של ההרכב הנסיוני מיסטר באנגל, שהוקלט בשנת 1991.
האלבום יצא לאחר כשבע שנות פעילות של ההרכב (משנת 1984). עד לצאת האלבום הוציאו חברי ההרכב מספר קלטות דמו. אותם דמואים בנוסף להופעות הייחודיות של ההרכב ולעובדה שהסולן מייק פאטון זכה להצלחה רבה עם להקת פיית' נו מור גרמו למיסטר באנגל להפוך לאחד ההרכבים המוכרים בסצנה האלטרנטיבית, עוד טרם צאת אלבום הבכורה.
כמו ביתר שירי ההרכב ניתן למצוא באלבום שילוב בין מספר רב של סגנונות, החל ממטאל ועד למוזיקה של קרקס. באלבום נמצא גם השיר היחיד של ההרכב שיצא לו וידאו קליפ רשמי, Quote Unquote. הקליפ מעולם לא שודר עקב טענת MTV כי התמונות המוצגות בו גרפיות מדי.
שיר נוסף באלבום, My Ass Is On Fire, זכה גם הוא לווידאו קליפ שהוכן בצורה עצמאית על ידי מעריץ של הלהקה. בקליפ נראית הלהקה בהופעה כאשר על פניהם מסיכות ולקראת סוף השיר הם הורסים את כלי הנגינה וציוד ההגברה על הבמה תוך כדי נגינה.
בגרסאותיו המוקדמות של האלבום נקרא השיר הראשון בו "Travolta", על שם שחקן הקולנוע המפורסם ג'ון טרבולטה, אך שמו שונה כדי למנוע תביעה משפטית מצידו של טרבולטה. השם החדש של השיר לקוח משמה של הביוגרפיה הבלתי-רשמית של טרבולטה, "Quote Unquote".
נגנים

מייק פאטון – זמר
טרבור דאן – בס
טריי ספרואנס – גיטרה
דני חפץ – תופים
קלינטון "Bar" מק'קינון – סקסופון
ת'יאו לנגייל – סקסופון
F-16 נץ 107

מטוס F-16 נץ 107 בתצוגה לכבוד יום העצמאות
תקריב על סימני ההפלה בצורת רונדלים של חיל האוויר הסורי וסמל מבצע אופרה שמצוירים על המטוס F-16A נץ 107
המטוס בטיסת אימונים מעל מכתש רמון
בתצוגה מיוחדת במוזיאון חיל האוויר ב-2007.
F-16 נץ 107 הוא מטוס קרב F-16 פייטינג פלקון מדגם F-16A בלוק 10 בעל מספר זנב 107 אשר שירת בחיל האוויר הישראלי בשנים 1980–2014. למטוס זה רקורד קרבי עשיר במיוחד: המטוס השתתף במבצע אופרה, הפצצת הכור העיראקי "אוסיראק", ולזכות טייסיו נרשמו 6.5 הפלות מטוסי אויב. זהו מטוס ה-F-16 בעל מספר ההפלות הגבוה ביותר לסוג זה של מטוסים בעולם.
שירות מבצעי

מטוסי ה-F-16 הראשונים מדגמי F-16A ו-F-16B הגיעו לישראל בתחילת שנות ה-80 של המאה ה-20 והוצבו בטייסת 117 (טייסת הסילון הראשונה). מטוס F-16 נץ 107 היה הראשון שנחת בבסיס רמת דוד ב-2 ביולי 1980. ב-1981 השתתף נץ 107 במבצע אופרה שבו השמיד חיל האוויר הישראלי כור גרעיני שנבנה בעיראק ובכך מנע מסדאם חוסיין להשיג נשק גרעיני. את המטוס הטיס עמוס ידלין והוא היה השני להפציץ את הכור אחרי מוביל המבנה, זאב רז.
את הפלת הבכורה שלו רשם המטוס ב-21 באפריל 1982 כשהטייס זאב רז הפיל מטוס מיג-23 של חיל האוויר הסורי. את שאר ההפלות רשם המטוס במבצע שלום הגליל. ב-9 ביוני 1982 הפיל אליעזר שקדי שני מטוסי מיג-23 בעת שהטיס את המטוס. מאחר שאחת ההפלות נעשתה ביחד עם מטוס קרב אחר, היא נספרה רק כחצי הפלה. בצהרי יום שישי 11 ביוני 1982 רשם המטוס 4 הפלות, כולן בוצעו על ידי הטייס איתן סטיבה.
מאוחר יותר הועבר F-16 נץ 107, יחד עם שאר מטוסי ה-F-16A וה-F-16B, לטייסת 253 (טייסת הנגב).
בסוף שנת 2014 הוחלט על הוצאתו של נץ 107 משירות, ובפברואר 2015 הועבר המטוס לתצוגה במוזיאון חיל האוויר בבסיס חצרים.
שירות מבצעי > רשימת הפלות

| תאריך הפלה | טייס | כלי נשק | מטוס שהופל |
| --- | --- | --- | --- |
| 21 באפריל 1982 | זאב רז | טיל לולב | מיג-23 סורי |
| 9 ביוני 1982 | אליעזר שקדי | טיל לולב | מיג-23 סורי (חצי הפלה) |
| 9 ביוני 1982 | אליעזר שקדי | טיל לולב | מיג-23 סורי |
| 11 ביוני 1982 | איתן סטיבה | טיל לולב | מיג-23 סורי |
| 11 ביוני 1982 | איתן סטיבה | טיל לולב | סוחוי-22 סורי |
| 11 ביוני 1982 | איתן סטיבה | תותח M61A1 וולקן | סוחוי-22 סורי |
| 11 ביוני 1982 | איתן סטיבה | טיל מקבץ | מסוק גאזל סורי |
הערות שוליים

↑  הודעת מוזיאון חיל האוויר בפייסבוק, 7 בפברואר 2015
Po volne moei pamyati

Po volne moei pamyati (ברוסית: По волне моей памяти; בעברית: לפי גל זיכרוני) הוא אלבום קונספט של המלחין דויד טוחמנוב משנת 1976. האלבום נקרא על שם אחד השירים הכלולים באלבום לפסוקיו של ניקולס גיין בתרגום  רוסי.
האלבום יצא בברית המועצות בשנת 1976 ופשוט זעזע את הקהל - הוא לא התאים לסטנדרטים של אותה תקופה. זה לא היה רק אוסף שירים - זה היה אלבום קונספט רציני ומוחשב שבגינו בחרה אשתו הראשונה של טוחמנוב, טטיאנה סאשקו, יצירות ספרות איקוניות של קלאסיקות גדולות: מהמשוררת היוונית העתיקה סאפפו ועד אנה אחמטובה, וטוחמנוב עצמו כתב את המוזיקה ועשה את העיבוד. מרבית הצעירים והמעט ידועים בעת יציאת האלבום סולנים קיבלו פרסום רחב, בעיקר אודיו. האלבום נוצר באווירה של סודיות, באולפן הביתי של טוחמנוב ואף אחד לא ידע מה יגיע בסוף.
טוחמנוב הגדיר את ז'אנר האלבום כארט רוק. מוזיקאים שהשתתפו ולא השתתפו באלבום דירגו אותו כ"מהפכה" במוזיקה הפופולרית העכשווית (בעיקר סובייטית); מיד לאחר הופעתו הפך לאלבום פולחן בברית המועצות.
הערות שוליים

↑  https://rg.ru/2016/11/24/40-let-nazad-vyshel-disk-davila-tuhmanova-po-volne-moej-pamiati.html
↑  https://www.progarchives.com/album.asp?id=57208
| --- | --- |
בקרת זהויות :  MusicBrainz release group: 7996eaef-4137-30fc-9a65-c285d5e3d71c
Started

"Started" (בעברית: "התחיל") הוא סינגל שהוקלט על ידי הזמרת-יוצרת האוסטרלית איגי אזליה, מתוך אלבומה השני, In My Defense. השיר יצא לאור ב-3 במאי 2019, כסינגל השני מתוך האלבום.
בסוף הקליפ של השיר "Sally Walker", ניתן לשמוע קטע מתוך השיר הזה.
רקע וכתיבה

השיר נכתב על ידי איגי אזליה, והופק על ידי דיג'יי וייט דיד איט. מילותיו של השיר הועלו לאתר Genius, כמה ימים לפני צאתו. בדומה לסינגל הקודם מהאלבום "Sally Walker", גם שיר זה מכיל בתוכו את סגנון ההיפ הופ.
את עטיפת הסינגל, פרסמה אזליה ב-19 באפריל 2019, בחשבון הטוויטר שלה.
וידאו קליפ

הווידאו קליפ המלא שיצא עבור השיר הועלה לערוץ היוטיוב של איגי אזליה ב-3 במאי 2019. הקליפ צולם באפריל 2019, בלוס אנג'לס. כשנשאלה על הקליפ, אמרה אזליה כי: "הקליפ של "Started" הוא הקליפ הטוב ביותר שיצא לי במהלך כל הקריירה שלי".
אזליה פרסמה ברשתות החברתיות טיזרים ותמונות מתוך הקליפ, כמה ימים לפני צאתו. נכון לאוקטובר 2021, מונה הצפיות של הקליפ עומד על כ-100 מיליון צפיות.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 37 |  |
|  אירלנד | מצעד הסינגלים האירי | 73 |  |
|  ארצות הברית | בילבורד הוט 100 | - |  |
|  ארצות הברית | מצעד השירים מתחת להוט 100 | 20 |  |
|  ארצות הברית | מצעד השירים מתחת למצעד ה-R&B\היפ הופ | 2 |  |
|  הונגריה | Rádiós Top 40 | 12 |  |
|  הממלכה המאוחדת | מצעד הסינגלים הבריטי | 76 |  |
|  יוון | IFPI Greece | 10 |  |
|  ניו זילנד | המצעד הניו זילנדי הרשמי | 11 |  |
|  סקוטלנד | מצעד הסינגלים הסקוטי | 43 |  |
|  צרפת | SNEP | 122 |  |
|  קנדה | קנדה הוט 100 | 30 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | — | 200,000 |
 מכירות + הזרמת מדיה בלבד
הערות שוליים

↑  Iggy Azalea Previews New Single 'Sally Walker' | Def Pen, defpen.com
1 2 3 4  Iggy Azalea Announces New Single 'Started', Rap-Up (באנגלית)
↑  Started, נבדק ב-2019-05-03
↑  Madeline Roth, Iggy Azalea And A Bunch Of Drag Race Faves Party At A Funeral In 'Sally Walker' Video, MTV News (באנגלית)
1 2  Sally Walker, נבדק ב-2019-04-27
1 2  Iggy Azalea – Started (באנגלית), נבדק ב-2019-04-27
↑  IGGY AZALEA 🎂, [https://twitter.com/IGGYAZALEA/status/1119355965537542144 What you read?
It’s true. Iam a bitch.

STARTED MAY 3!pic.twitter.com/QXsrnHEQpW], @IGGYAZALEA, ‏2019T14:43 (באנגלית)
↑  IGGY AZALEA 🎂, Less than a week to go! #STARTEDpic.twitter.com/4VlPzW0fp8, @IGGYAZALEA, ‏2019T6:33 (באנגלית)
↑  Iggy Azalea - Started (Official Music Video), נבדק ב-2021-10-21
↑  chart data, .@IGGYAZALEA's "Started" has now sold over 200,000 units in the US., @chartdata, ‏2019T18:40 (באנגלית)
| איגי אזליה |
| --- | --- | --- |
| דיסקוגרפיה • וידאוגרפיה • פרסים ומועמדויות • שירים | דיסקוגרפיה • וידאוגרפיה • פרסים ומועמדויות • שירים |  |
| אלבומי אולפן | The New Classic (Reclassified) • In My Defense • The End of an Era |  |
| מיני-אלבומים | Glory • Surviving the Summer • Wicked Lips |  |
| מיקסטייפים | Ignorant Art • TrapGold |  |
| סיבובי הופעות | The New Classic Tour • Great Escape Tour |  |
| איגי אזליה – סינגלים |
| --- | --- | --- |
| The New Classic | "Work" • "Bounce" • "Change Your Life" • "Fancy" • "Black Widow" |  |
| Reclassified | "Heavy Crown" • "Beg for It" • "Iggy SZN" • "Trouble" |  |
| In My Defense | "Sally Walker" • "Started" • "Fuck It Up" |  |
| The End of an Era | "Brazil" • "I Am The Strip Club" |  |
| שיתופי פעולה | "Beat Down" • "Problem" • "No Mediocre" • "Booty" • "Pretty Girls" |  |
| סינגלים אחרים | "Pussy" • "Go Hard or Go Home" • "All Hands on Deck (Remix)" • "Team" • "Mo Bounce" • "Switch" • "Savior" • "Kream" • "Lola" • "Dance Like Nobody's Watching" • "Sip It" • "Money Come" |  |
Tab4u

| --- | --- |

 סוג:  אתר אינטרנט
 תקופת הפעילות:  ספטמבר 2001 – הווה (כ־23 שנים)
 מייסדים:  ברק עם־שלם
  אתר האינטרנט הרשמי של Tab4u
 
Tab4u הוא אתר אינטרנט ואפליקציית מוזיקה שהוקם בספטמבר 2001. האתר חינמי, ומנגיש מילים, אקורדים ותווים לאלפי שירים, עם כלי עזר מיוחדים לנגנים וחובבי מוזיקה.
האתר מספק שירות בתשלום המאפשר שימוש באתר ללא פרסומות, שירות עריכת תווים לשירים על ידי מוזיקאים והרכבת ספרי שירים.
תוכן האתר

האתר מכיל מילים, אקורדים וטאבים לאלפי שירים ישראלים ולועזיים, סרטי לימוד ושיעורים לכלי הנגינה השונים, מידע על אמנים ואלבומים, לוחות, פורומים, דיונים, אינדקס מורי נגינה וכלי עזר נוספים המאפשרים חוויית שירה ונגינה נעימה.
עד תחילת 2012, נערך תוכן השירים על ידי מוזיקאים בלבד - מה שהפך אותו לייחודי ומדויק יותר. בתחילת 2012, הושק עורך שירים שבעזרתו גם הגולשים מעלים שירים, מה שקידם את האתר באופן משמעותי.
ב-2014 החל תהליך של הפיכת האתר לרשת חברתית של מוזיקאים, והועלו כלים חדשים, המאפשרים לקיים צ'אטים בין המשתמשים, חיפוש והכרויות בין נגנים.
פרטים נוספים

האתר פועל במסגרת החוק, אינו מפר זכויות יוצרים ומעביר לאקו"ם דו"חות ותמלוגים.
עורכו הראשי של האתר הוא ברק עם־שלם.
באתר מצורפים לעיתים פריטה, סרטונים המציגים דרכים לנגן סולו גיטרה ואף עובדות מעניינות על השיר.
Tableau Software

| --- | --- |

 נתונים כלליים
 בורסה:  הבורסה לניירות ערך בניו יורק (17 במאי 2013–DATA) 
 מייסדים:  Pat Hanrahan 
 תקופת הפעילות:  ינואר 2003 – הווה (כ־21 שנים) 
 חברת אם:  Salesforce.com 
 מיקום המטה:  סיאטל 
 ענפי תעשייה:  החזיית נתונים, תעשיית התוכנה, report generator 
 מוצרים עיקריים:  בינה עסקית 
 הכנסות:  877,000,000 דולר אמריקאי (נכון ל־2017) 
 רווח:  5,873,000 דולר אמריקאי (נכון ל־2014) 
 עובדים:  4,181 (נכון ל־אפריל 2019) 
  
 www.tableausoftware.com
 
Tableau Software (בעברית נהגה "טאבלו") היא חברת תוכנה שבסיסה בסיאטל, וושינגטון, ארצות הברית. מוצרי החברה מאפשרים יצירת גרפים, הדמיות נתונים אינטראקטיביים ובינה עסקית ארגונית.
היסטוריה

החברה נוסדה בניסיון למסחר מחקר שנערך במחלקה למדעי המחשב של אוניברסיטת סטנפורד בין השנים 1999 ו-2002. היא נוסדה במאונטיין ויו, קליפורניה בינואר 2003, על ידי כריסטיאן שאבו, פאט הנרהאן וכריס סטולטי, שהתמחו בטכניקות הדמיה לחקר וניתוח מסדי נתונים יחסיים וקוביות נתונים. מוצרי החברה מתממשקים למסדי נתונים יחסיים, עיבוד אנליטי מקוון, מסדי נתונים בענן, וגיליונות אלקטרוניים ולאחר מכן מייצרים מספר סוגי גרפים. המוצרים יכולים גם לחלץ נתונים, לאחסן, ולאחזר ממנוע הנתונים בזיכרון הפנימי שלהם.
ב-10 ביוני 2019 הודיעה חברת התוכנה האמריקאית Salesforce על רכישת Tableau בסכום של כ-15.7 מיליארד דולר.
הערות שוליים

↑  סיילספורס רכשה חברת ניתוח דאטה ב-15.7 מיליארד דולר, באתר כלכליסט, 10 ביוני 2019
| --- | --- |
בקרת זהויות :  ISNI: 0000 0004 9334 344X 
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
The Resistance

The Resistance הוא אלבומה החמישי של להקת הרוק הבריטית מיוז. 
האלבום יצא באירופה ב-14 בספטמבר 2009 ובארצות הברית ב-15 בספטמבר 2009. עם שחרורו הגיע האלבום למקום הראשון ב-19 מדינות.
הביקורות על האלבום היו חיוביות. הסינגל הראשון מהאלבום "Uprising" יצא ב-7 בספטמבר 2009. הסינגל השני הוא "Undisclosed Desires" שיצא ב-16 בנובמבר 2009 ובינואר 2010 הודיעו שהסינגל השלישי הוא "Resistance".
רקע

ב-2007 בזמן סיבוב ההופעות של Black Holes and Revelations דיברו על כך שהלהקה תחל בקרוב לעבוד על אלבום חדש. ב-22 במאי 2008 מגזין NME דיווח שהלהקה החלה לכתוב שירים לאלבום החדש.
השמועות על האפשרות של שיר באורך של 15 דקות הופיעו בתקופה שמיוז החלו להקליט. הלהקה הוציאה לאור שלושה קליפים של עשיית האלבום, כולל חלק שצולם בשירותים. במרץ 2009 פורסם שמיוז מתעתדים לצאת לסיבוב הופעות בסתיו ושיופיעו כלהקת החימום של להקת U2 בכמה הופעות בארצות הברית בספטמבר, דבר שרמז לסיום עבודה על האלבום.
ביקורות

רוב השבחים לאלבום כוונו ליצירה בת 13 דקות "Exogenesis"' שכדי ליצור אותה השתמשו ב-40 נגנים. ביקורות רבות ביקרו את האלבום שהוא חסר מקוריות, במקרים מסוימים אפילו טענו שזה קריקטורה של רוק פרוגרסיבי.
מגזין רולינג סטון אמרו שuprising מראה ש"מיוז עדיין יודעים לשאוג" אבל ביטל את כל שאר האלבום כקלישאה וששאלו בלי בושה מלהקות כמו רדיוהד וקווין.
גיטריסט קווין בריאן מיי הילל את השילוב של מוזיקה שהושפעה על ידי קווין באלבום. הוא אמר ב-BBC "אני אוהב את זה, אני חושב שזה חומר מצוין." הוא תיאר את United States Of Eurasia כיצירה שנעשתה בגאוניות.
רשימת השירים

| מס' | שם | משך |
| --- | --- | --- |
| 1. | Uprising  | 5:03 |
| 2. | Resistance  | 5:46 |
| 3. | Undisclosed Desires  | 3:56 |
| 4. | United States of Eurasia (+Collateral Damage)  | 5:47 |
| 5. | Guiding Light  | 4:13 |
| 6. | Unatural Selection  | 6:54 |
| 7. | MK Ultra  | 4:06 |
| 8. | (I Belong to You (+Mon cœur s'ouvre à ta voix  | 5:38 |
| 9. | (Exogenesis: Symphony: Part 1 (Overture  | 4:18 |
| 10. | (Exogenesis: Symphony: Part 2 (Cross-Pollination  | 3:56 |
| 11. | (Exogenesis: Symphony: Part 3 (Redemption  | 4:37 |
| משך כולל: | משך כולל: | 54:18 |
| בונוס DVD> מס' | בונוס DVD> שם | בונוס DVD> משך | בונוס DVD>  | בונוס DVD>  | בונוס DVD>  | בונוס DVD>  | בונוס DVD>  | בונוס DVD>  | בונוס DVD>  |
| --- | --- | --- | --- | --- | --- | --- | --- | --- | --- |
| 12. | The Making of The Resistance  |   |  |  |  |  |  |  |  |
| 13. | ללא שם  | 43:53 |  |  |  |  |  |  |  |
ERA מיני טורבו

| --- | --- |

ERA Mini Turbo
 מאפיינים כלליים
 יצרן:  Engineering Research & Application Ltd
 שנות ייצור:  1989–1991
 הרכבה:  בריטניה בריטניה
 חברת אם:  The British Motor Corporation Limited (BMC)
 אורך:  3,054 מ"מ
 רוחב:  1,556 מ"מ
 גובה:  1,346 מ"מ
 משקל:  737 ק"ג
 בסיס גלגלים:  2,035 מ"מ
 מפרט טכני
 מנוע:  4 צילינדרים, 1,275 סמ"ק, המפיק 95 כ"ס ב-6,130 סל"ד, יחס דחיסה 9.4:1  מנוע "אוסטין" (Austin) מסוג "BMC A-Series engine" דגם "Turbocharger" (מגדש טורבו)
 הילוכים:  תמסורת ידנית - 4 מהירויות
 מהירות מרבית:  185 קמ"ש
 צריכת דלק:  6.9 ליטר ל-100 ק"מ
ERA מיני טורבו (באנגלית: ERA Mini Turbo) היא מכונית עירונית, בעלת 2 דלתות, המוגדרת כמכונית סופרמיני, שיוצרה על בסיס  דגם המיני, (יצרן :" 
Morris Motors Limited", The British Motor Corporation Limited (BMC)) בתצורה שונה, ומשודרגת.
דגם "ERA מיני טורבו" נבנה ושודרג על  ידי Engineering Research & Application Ltd בבריטניה, מחוז בדפורדשייר, בעיר "Dunstable" בין השנים 1989–1991.
יוצר מספר קטן של יחידות (מוגבלות).
ERA מיני טורבו

2 דלתות
מגדש טורבו
מחיר דגם "ERA מיני טורבו" בהשקה עמד על 11,949 שטרלינג
תאוצת דגם "" בין 0-100 קמ"ש היא 8.3 שניות
תמונות

דגם "ERA מיני טורבו"
דגם "ERA מיני טורבו", שנת 1990
דגם "ERA מיני טורבו", שנת 1990
דגם "ERA מיני טורבו", שנת 1990
דגם "ERA מיני טורבו", שנת 1990
דגם "ERA מיני טורבו"
דגם "ERA מיני טורבו" שנת 1990
דגם "ERA מיני טורבו" שנת 1990
דגם "ERA מיני טורבו"
ראו גם

מיני
לקריאה נוספת

דגם "ERA מיני טורבו", autoexpress.co.uk
דגם "ERA מיני טורבו" - תמונות, eraturbo.co.uk
דגם "ERA מיני טורבו", aronline.co.uk
הערות שוליים

↑  מפרט טכני - "ERA מיני טורבו"The E.R.A. Mini Turbo". clubMINI New Zealand. Retrieved 30 June 2013.
↑  דגם  "ERA מיני טורבו"bringatrailer
↑  דגם "ERA מיני טורבו"  - מפרט טכני ומידות
The Right Combination • Burning the Midnight Oil

The Right Combination • Burning the Midnight Oil הוא האלבום המשותף השביעי של דולי פרטון ופורטר ווגונר, אשר יצא לאור ב-3 בינואר 1972 על ידי חברת התקליטים RCA ויקטור. הסינגל הראשון מתוכו "The Right Combination" הופץ במאי 1971.
ב-4 בינואר 2019 האלבום הופץ בשנית לשירותים הדיגיטליים.
הצלחה מסחרית

האלבום הגיע למקום השישי במצעד אלבומי הקאנטרי ולמקום ה-26 במצעד אלבומי הקאנטרי הקנדיים.
הסינגל הראשון מהאלבום, "The Right Combination" הופץ במאי 1971 והגיע למקום ה-14 במצעד שירי הקאנטרי ולמקום ה-106 במצעד האמריקאי הרשמי. הסינגל השני מהאלבום "Burning the Midnight Oil" הופץ באוקטובר אותה שנה והגיע למקום ה-11 במצעד שירי הקאנטרי ולמקום ה-9 במצעד שירי הקאנטרי הקנדי.
רשימת רצועות

| The Right Combination • Burning the Midnight Oil> מס' | The Right Combination • Burning the Midnight Oil> שם | The Right Combination • Burning the Midnight Oil> משך | The Right Combination • Burning the Midnight Oil>  | The Right Combination • Burning the Midnight Oil>  | The Right Combination • Burning the Midnight Oil>  | The Right Combination • Burning the Midnight Oil>  | The Right Combination • Burning the Midnight Oil>  | The Right Combination • Burning the Midnight Oil>  | The Right Combination • Burning the Midnight Oil>  |
| --- | --- | --- | --- | --- | --- | --- | --- | --- | --- |
| 1. | More Than Words Can Tell  | 2:48 |  |  |  |  |  |  |  |
| 2. | The Right Combination  | 2:56 |  |  |  |  |  |  |  |
| 3. | I've Been This Way Too Long  | 2:43 |  |  |  |  |  |  |  |
| 4. | In Each Love Some Pain Must Fall  | 2:05 |  |  |  |  |  |  |  |
| 5. | Her and the Car and the Mobile Home  | 2:40 |  |  |  |  |  |  |  |
| 6. | Burning the Midnight Oil  | 1:50 |  |  |  |  |  |  |  |
| 7. | Somewhere Along The Way  | 3:12 |  |  |  |  |  |  |  |
| 8. | On And On  | 2:07 |  |  |  |  |  |  |  |
| 9. | Through Thick And Thin  | 2:06 |  |  |  |  |  |  |  |
| 10. | The Fog Has Lifted  | 2:22 |  |  |  |  |  |  |  |
| משך כולל: | משך כולל: | 24:53 |  |  |  |  |  |  |  |
מיקומי שיא

|   ‏‏‏  מצעדים ודירוגים (1972)> מדינה |   ‏‏‏  מצעדים ודירוגים (1972)> מצעד |   ‏‏‏  מצעדים ודירוגים (1972)> מיקום שיא |
| --- | --- | --- |
|  ארצות הברית | בילבורד 200 | - |
|  ארצות הברית | מצעד אלבומי הקאנטרי | 7 |
Streptococcus pyogenes

| Streptococcus pyogenes |
| --- | --- |

מיון מדעי
ממלכה:: חיידקים אמיתיים
מערכה:: Firmicutes
מחלקה:: Bacilli
סדרה:: Lactobacillales
משפחה:: Streptococcaceae
סוג:: Streptococcus
מין:: Streptococcus pyogenes
שם מדעי
 Streptococcus pyogenes ‏רוזנבך
Streptococcus pyogenes, מין חיידק גרם חיובי מסוג Streptococcus. חיידק זה מהווה את רוב קבוצת לנספילד A והוא בטא-המוליטי. מין זה גורם לשלל מחלות בעור ובדרכי הנשימה העליונות. חיידק זה גורם לכ־10% עד 25% מכלל מקרי דלקת הגרון (פרינגיטיס; רוב המקרים האחרים נגרמים על ידי נגיפים) ולרוב מקרי השנית.
החיידק מתקיים בגרון של בני אדם בלבד, מדי פעם הוא מתרבה מעבר לרמתו הנמוכה בגרון וגורם למחלה. לחיידק יש מספר "גורמי אלימות" באמצעותם הוא מתמודד עם מערכת החיסון: כגון, קפסולה המגנה עליו מפני פגוציטוזה, חלבון המעכב קישור למערכת המשלים בגוף, טוקסינים הממיסים ממברנות, וגורמים נוספים המסייעים בידו לפעול כנגד מערכת החיסון. החיידק עובר מאדם לאדם דרך האוויר או באמצעות מגע עם העור.
אצל ילדים, הוא יכול לגרום לטונסיליטיס (דלקת שקדים), פרינגיטיס, או דלקת האוזן התיכונה. אצל אחוז מועט של ילדים, יכול להתפתח סיבוך אוטואימוני – קדחת השיגרון. החיידק עלול גם לזהם את העור – ליצור פצע אופייני בשם impetigo pyoderma. במקרים מסוימים עלול החיידק לפלוש לשריר, להתרבות ולפלוש לדם, ולמנוע פעילות של מערכת החיסון כנגדו על ידי ייצור של פרוטאזה חיידקית המפרקת את החומרים שיוצרים כמוטקסיס (ועל ידי כך נמנעת ה"קריאה" לתאי הדם הלבנים הפולימורפנוקלאריים להגיע למקום. הפלישה לדם מלווה בתסמונת סטרפטוקוקית טוקסית שהתמותה ממנה היא כ־30%.
פניצילין הוא טיפול הבחירה בחיידק זה. לא ידועה עמידות של החיידק לפניצילין.
מנגנוני וירולנטיות > התחמקות ממערכת המשלים > רקע

מערכת המשלים היא מערכת חלבונים המגנה מפני הדבקה של פתוגנים. דבר זה יכול להתבצע בצורה עקיפה – על ידי גיוס של פאגוציטים לאתר ההדבקה, או על ידי אופסוניזציה של הפתוגן כך שהפאגוציט ידע שעליו לבולעו, או בצורה ישירה – על ידי יצירה של קומפלקס סופי המחורר את ממברנת הפתוגן ומשמידו.
למערכת המשלים 3 מסלולים בהם היא פועלת: המסלול הקלאסי, המסלול הלקטיני והמסלול האלטרנטיבי.
במסלול הקלאסי, נוגדן IgM (או IgG) מזהה את הפתוגן ונקשר אליו ומגייס את החלבון C1 שנקשר לנוגדן. C1 מורכב מ־3 תתי יחידות: הראשונה – C1q הנקשר לנוגדן ומפעיל את תת־היחידה השנייה – C1r שבתורו מפעיל את תת־היחידה השלישית – C1s. C1s מבקע את החלבונים C2 ו־C4 ל־2 תתי יחידות: לתתי יחידה a העוזבים את הקומפלקס, ולתתי יחידה b היוצרים יחד קומפלקס של C2b-C4b הנקרא גם C3 convertase. קומפלקס זה יודע לבקע את החלבון המרכזי של מערכת המשלים – C3, גם הוא ל־2 תתי יחידות: תת־יחידה a העוזבת את הקומפלקס ומגייסת את החלבון C5, ותת יחידה b המצטרפת אל הקומפלקס (C2b-C4b-C3b המכונה גם C5 convertase) וגורמת לאופסוניזציה של הפתוגן. ייתכן ומערכת המשלים תמשיך גם לשלב הבא של השמדה ישירה של הפתוגן: קומפלקס C5 convertase מבקע את החלבון C5 ל־2 תתי יחידות: תת־יחידה a עוזבת את הקומפלקס ופועלת לעירור תגובה דלקתית (באמצעות הפעלת תאי פיטום), ואילו תת־יחידה b מצטרפת אל הקומפלקס ומביאה לגיוס של חלבונים C8, C7, C6 ו־C9 היוצרים קומפלקס תקיפה ממברנלית (MAC) היודע לגרום לפירוק אוסמוטי של תא הפתוגן.
המסלול הלקטיני אינו שונה בהרבה מהמסלול הקלאסי, וההבדל הוא בחלבון הראשוני המתחיל את הקסקדה. במקום C1 במסלול הקלאסי, במסלול הלקטיני מופיע החלבון MBL – לקטין הקושר מנוז המצוי על פני השטח של פתוגנים רבים ובהם חיידקים, וירוסים ופטריות. כאשר מערכת המשלים מופעלת נוצרים מולטימרים של MBL היודעים ליצור קומפלקס ולהפעיל סרין פרוטאזות הנקראות MASP1,‏ MASP2 ו־MASP3. הללו יודעים לבקע את C2 ואת C4, ומשם המסלול הלקטיני דומה למסלול הקלאסי.
המסלול האלטרנטיבי אינו מופעל כתוצאה מקישור לנוגדן או כתוצאה מזיהוי תבנית סוכרית (דוגמת מאנוז) כמו במסלול הקלאסי/לקטיני, אלא מופעל באופן עצמאי ומשול למנוע מכונית הפועל במצב סרק. מסלול זה מתרחש כתוצאה מביקוע ספונטני של החלבון C3, שכן הקשר בין תתי יחידות a ו־b המרכיבות אותו אינו יציב אלא נפתח ונסגר בצורה ספונטנית. באופן זה, הקשר עשוי להיפתח ולהיקשר קוולנטית לפני השטח של החיידק.
מנגנוני וירולנטיות > התחמקות ממערכת המשלים > עיכוב חלבוני מערכת המשלים

S. pyogenes מפרש מספר חלבונים שמטרתם להפריע ולעכב את מערכת המשלים מלפגוע בחיידק. אחד מהחלבונים המרכזיים הללו הוא ציסטאין פרוטאינז בשם SpeB. הגן speB (ראשי תיבות של Streptococcal pyrogenic exotoxin B) נמצא בכרומוזומים של כל הזנים של S. pyogenes, ומקודד לחלבון לא פעיל בגודל של 40 קילודלתון, שלאחר מכן עובר תהליכים קטליטיים עצמאיים ומעובד לחלבון בגודל של 28 קילודלתון. ל־SpeB יש חשיבות רבה בוירולנטיות של S. pyogenes, ונמצא כי כאשר ביצעו מוטגנזה מכוונת בגן זה, התוצאה הייתה ירידה בנגעים בעור, בהרס רקמות ובתמותה בקרב חיות מודל ממשפחת העכבריים.
החשיבות הוירולנטית של SpeB מבוססת בראש ובראשונה על היכולת שלו לסמן ולהביא לפירוק של מגוון חלבונים של המאכסן וכן של חיידקים אחרים (פעילות פרוטאוליטית). כאשר חלבוני מערכת המשלים מזהים את S. pyogenes, בשלב הראשון מגיע C1 שמגייס את C2 ואת C4, שמתבקעים לתתי יחידות a ו־b. תתי יחידות b יוצרות את C3 convertase שמטרתו לבקע את החלבון המרכזי של מערכת המשלים – C3 ועל ידי כך להתקדם לשלב הבא בדרך להשמדת החיידק. החלבון speB יודע לסמן את החלבון המרכזי בקסקדה הזו – C3 ולגרום לפירוק שלו. בכך מונע S. pyogenes הפעלה גורפת של מערכת המשלים בכל המסלולים – הן המסלול הקלאסי, הן המסלול הלקטיני והן המסלול האלטרנטיבי, שכן C3 הוא חלבון מרכזי בשלושת המסלולים.
S. pyogenes מסמן לפירוק גם מרכיבים אחרים של מערכת המשלים, ובהם החלבונים C2,‏C4,‏ C5a,‏ C6,‏ C7,‏ C8 ו־C9. באופן מפתיע, S. pyogenes מסוגל להביא גם לפירוקו של החלבון מעכב C1 אסטראזה (C1-INH); חלבון זה הוא מעכב פרוטאזות גליקופרוטאיני השייך למשפחת הסרפינים, שתפקידו העיקרי הוא לבקר ולעכב את מערכת המשלים מפני אפשרות של שפעול ספונטאני שלה, על ידי עיכוב בלתי הפיך של C1 המונע ממנו לבקע את החלבונים C2 ו־C4 (במסלול הקלאסי) או על ידי עיכוב של MASP1 ו־MASP2 (במסלול הלקטיני). עיכוב C1-INH מביא דווקא לשפעול של C1 (במסלול הקלאסי) ושל חלבוני MASPs (במסלול הלקטיני) וליצירה של C3 convertase, אך הרחק מפני השטח של החיידק. זהו אחד ממנגנוני ההתחמקות של S. pyogenes ממערכת המשלים.
בנוסף, SpeB מפריע למסלול האלטרנטיבי של מערכת המשלים על ידי שמביא לפירוק החלבון פרופרדין, הבקר החיובי של מסלול זה. לפרופרדין, במצב תקין, תפקיד חיוני באתחול המסלול האלטרנטיבי ברמה המקומית, על ידי כך שהוא מייצב את קומפלקס C3 convertase האלטרנטיבי. ההפרעה לפעילותו על ידי SpeB גורמת לאי יציבות של הקומפלקס, ומפריעה לפאגוציטוזה יעילה וכן לגיוס פאגוציטים, ומאפשרת את הפצתו של החיידק בגוף.
חלבון נוסף הוא אנדופפטידאז O (ובקיצור PepO) המהווה אנזים שמור היטב בקרב הזנים השונים של S. pyogenes, ההומולוגי ב־68% מהרכב חומצות האמינו לאנזים PepO של החיידק Streptococcus pneumoniae. בדומה למנגנון הפעילות ב־S. pneumoniae, גם ב־S. pyogenes אנזים זה נקשר לתת היחידה C1q, המאקטבת את המסלול הקלאסי של מערכת המשלים, בקשר אלקטרוסטטי ומונע את הקישור שלו לנוגדן IgG כאשר ה־pH נמוך (כפי שקורה בדרך כלל ברקמות מודלקות).